धवरियासाथ गांव निवासी उदल की बीते गुरुवार की रात संदिग्ध परिस्थितियों में गोली मारकर हत्या कर दी गई थी। सूचना पाकर पुलिस ने रात में ही शव को अपने कब्जे में लिया। मृतक उदल के पुत्र बिंद्रा ने रंजिश बताते हुए गांव के राहुल, राजा सिंह सहित दो अज्ञात के विरुद्ध मुकदमा दर्ज कराया था। नामजद आरोपी के बहन के साथ दुराचार की गवाही को लेकर हत्या में षड्यंत्र की बू आने पर पुलिस ने नामजद आरोपियों से पूछताछ भी की थी। लेकिन हत्या के कारणों का पता नहीं लग सका। घटना में न सिर्फ गवाह पुलिस से आंख मिचौली खेल रहे हैं बल्कि साजिश कर्ताओं के दबाव में आकर अब वादी भी पुलिस से मिलने में कतरा रहा है।